
R E F E R A T   D E   A P R O B A R E
pentru modificarea și completarea Hotărârii Consiliului Local nr. 149/2020 privind furnizarea energiei termice în sistem centralizat în 
scopul încălzirii locuințelor din municipiul Brad





	Prin Hotărârea Consiliului Local nr. 149/2020 s-a aprobat furnizarea energiei termice în sistem centralizat, în scopul încălzirii locuințelor din municipiul Brad începând cu data de 1 noiembrie 2020.
	Prin art. 2 al acestei hotărâri s-a precizat faptul că, pentru sezonul rece 2020 – 2021, prețul energiei termice nu se modifică, acesta fiind cel aprobat prin Hotărârea Consiliului Local nr. 170/2018 privind aprobarea prețului local pentru producerea, transportul și distribuția energiei termice livrată de către S.C. ”TERMICA BRAD” S.A.
Ținând cont de adresa nr. 1400/17.05.2021 a S.C. ”TERMICA BRAD” S.A., înregistrată la Primăria Municipiului Brad sub nr. 27772/17.05.2021, am inițiat prezentul proiect de hotărâre prin care am propus modificarea și completarea  Hotărârii Consiliului Local nr. 149/2020 privind furnizarea energiei termice în sistem centralizat în scopul încălzirii locuințelor din municipiul Brad. 
În urma acestei modificări și completări, art. 2 al acestei hotărâri va avea următorul conținut: ”Pentru sezonul rece 2020 - 2021 prețul energiei termice nu se modifică, acesta fiind cel aprobat prin Hotărârea Consiliului Local nr. 170/2018 privind aprobarea prețului local pentru producerea, transportul și distribuția energiei termice livrată de către S.C. ”TERMICA BRAD” S.A., respectiv prin Hotărârea Consiliului Local nr. 171/2018  privind aprobarea prețului local de facturare al energiei termice livrată populației Municipiului Brad, prin sistem centralizat, în scopul încălzirii”.
Precizez că această modificare și completare este impusă de faptul că ambele prețuri atât cel de producere, transport și distribuție, cât și cel de facturare a energiei termice au fost aprobate în cursul anului 2018, în baza Avizului A.N.R.E. nr. 59/22.11.2018 conform căruia prețurile se modifică doar la apariția unui ordin al președintelui A.N.R.E. cu privire la o nouă metodologie de stabilire, ajustare sau modificare a prețului local aferent serviciului public de alimentare cu energie termică în sistem centralizat.








În contextul celor de mai sus supun spre dezbatere plenului Consiliului Local al Municipiului Brad proiectul de hotărâre în forma prezentată.
Invoc în susținerea propunerii mele prevederile art. 129 alin. 1, alin. 2 lit. d, alin. 7 lit. n din O.U.G. nr. 57/2019 privind Codul administrativ, cu modificările și completările ulterioare, precum și ale art. 11 alin. 4 din Legea nr. 554/2004 a contenciosului administrativ, actualizată.

